02014R1395 — SL — 29.07.2017 — 001.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

spremenjena z:









▼B

DELEGIRANA UREDBA KOMISIJE (EU) št. 1395/2014

z dne 20. oktobra 2014

o načrtu za zavržke pri ribolovu nekaterih malih pelagičnih vrst in ribolovu za industrijske namene v Severnem morju







Člen 1

Predmet urejanja

Ta uredba določa podrobnosti glede izvajanja obveznosti iztovarjanja iz člena 15(1) Uredbe (EU) št. 1380/2013 od 1. januarja 2015 v Severnem morju, kot je opredeljeno v členu 4(2)(a) navedene uredbe, pri vrstah ribolova, določenih v Prilogi k tej uredbi.

Člen 2

Izjema na podlagi stopnje preživetja

1. Obveznost iztovarjanja z odstopanjem od člena 15(1) Uredbe (EU) št. 1380/2013 ne velja za ulov skuše in sleda pri ribolovu z zaporno plavarico, če so izpolnjeni vsi naslednji pogoji:

— ulov se izpusti, preden se zaporna plavarica zapre za ustrezen odstotni delež (določen v odstavkih 2 in 3 v nadaljevanju) (v nadaljnjem besedilu: točka dviga),

— oprema zaporne plavarice je opremljena z vidno bojo, ki jasno označuje mejo točke dviga,

— plovilo in oprema zaporne plavarice sta opremljena z elektronskim sistemom za zapis in dokumentiranje časa, lokacije in obsega, v katerem je bila zaporna plavarica izvlečena pri vseh ribolovnih dejavnostih.

2. Točka dviga je 80-odstotna zaprtost zaporne plavarice pri ribolovu skuše in 90-odstotna zaprtost zaporne plavarice pri ribolovu sleda.

3. Če obkroženo jato sestavljata obe vrsti, je točka dviga 80-odstotna zaprtost zaporne plavarice.

4. Prepovedano je izpuščanje ulova skuše in sleda po točki dviga.

5. Obkrožena jata rib se izpusti šele po vzorčenju, da se ocenijo sestava vrst, struktura velikosti rib in njihova količina.

Člen 3

Izjema de minimis

Z odstopanjem od člena 15(1) Uredbe (EU) št. 1380/2013 se lahko leta 2015 zavrže do največ 3 % in leta 2016 do največ 2 % celotnega letnega ulova skuše, šura, sleda in mola pri pelagičnem ribolovu s plovili s pelagičnimi vlečnimi mrežami v dolžinskem razredu do 25 metrov skupne dolžine, pri katerem se za ribolov skuše, šura in sleda na območjih ICES IVb in c južno od 54° severne zemljepisne širine uporabljajo pelagične vlečne mreže s širilkami (OTM).

Člen 4

Dokumentiranje ulova na podlagi izjem

1. Količine rib, izpuščenih na podlagi izjeme iz člena 2, in izsledki vzorčenja iz člena 2(5) se navedejo v ladijskem dnevniku.

2. Količine rib, zavrženih na podlagi izjeme iz člena 3, se navedejo v ladijskem dnevniku.

▼M1

Člen 4a

Tehnični ukrepi za ribolov papaline na območju vzdolž danske obale Severnega morja

Z odstopanjem od odstavka 3 člena 21 Uredbe (ES) št. 850/98 se dovoli ribolov papaline na območju vzdolž danske obale Severnega morja, kakor je opredeljeno v odstavku 1(c) navedenega člena, z naslednjim ribolovnim orodjem:

(a) vlečnim orodjem z velikostjo mrežnega očesa, manjšo od 32 mm;

(b) zapornimi plavaricami ali

(c) zabodnimi mrežami, zapletnimi mrežami, trislojnimi mrežami in visečimi mrežami z velikostjo mrežnega očesa, manjšo od 30 mm.

▼B

Člen 5

Začetek veljavnosti

Ta uredba začne veljati dan po objavi v Uradnem listu Evropske unije.

Uporablja se od 1. januarja 2015 do 31. decembra 2017.

Ta uredba je v celoti zavezujoča in se neposredno uporablja v vseh državah članicah.









PRILOGA

1. Ribolov malih pelagičnih vrst na območju ICES IIIa (Skagerrak in Kattegat):







Oznaka Oprema za pelagični ribolov Ciljne vrste OTM in PTM pelagična vlečna mreža in pelagična vlečna mreža za vleko v paru sled, skuša, sinji mol, šur, papalina (za prehrano ljudi) PS zaporna plavarica sled, skuša, papalina (za prehrano ljudi) OTB in PTB ( (1)) pridnena vlečna mreža s širilkami in pridnena vlečna mreža s širilkami za vleko v paru sled, skuša, papalina (za prehrano ljudi) GNS in GND ( (2)) zasidrane zabodne mreže (nastavljene) in zabodne mreže (viseče) skuša, sled LLS, LHP in LHM stoječi parangali, ročne ribiške vrvice in ribiške palice (ročno upravljane) ter ročne ribiške vrvice in ribiške palice (mehanske) skuša MIS razno orodje, vključno s pastmi, vršami in mrežnimi pregradami skuša, sled, papalina (za prehrano ljudi) (1) Pridnena vlečna mreža s širilkami in pridnena vlečna mreža s širilkami za vleko v paru z velikostjo mrežnega očesa < 70 mm. (2) Velikost mrežnega očesa 50–99 mm.

2. Ribolov malih pelagičnih vrst na območju ICES IV (Severno morje):







Oznaka Oprema za pelagični ribolov Ciljne vrste, za katere se uporabljajo kvote OTM in PTM pelagična vlečna mreža s širilkami in pelagična vlečna mreža za vleko v paru (vključno s TR3) sled, skuša, šur, velika srebrenka, sinji mol, papalina (za prehrano ljudi) PS zaporne plavarice sled, skuša, šur, sinji mol GNS in GND ( (1)) zasidrane zabodne mreže (nastavljene) in zabodne mreže (viseče) skuša, sled GTR trislojne mreže skuša LLS, LHP in LHM stoječi parangali, ročne ribiške vrvice in ribiške palice (ročno upravljane) ter ročne ribiške vrvice in ribiške palice (mehanske) skuša MIS razno orodje, vključno s pastmi, vršami in mrežnimi pregradami sled, papalina (za prehrano ljudi) (1) Velikost mrežnega očesa 50–90 mm.

3. Druge vrste ribolova, pri katerih se uporabljajo plovila za ribolov na male pelagične vrste iz člena 15(1)(a) Uredbe (EU) št. 1380/2013, ki niso zajete v točkah 1 in 2 te priloge.

4. Ribolov za industrijske namene v vodah Unije na območjih ICES IIIa in IV: